Here is a page extracted from Wikipedia that may contain CSS, HTML, and a lot of unformatted text.

Title: Batalla d'o Río de la Plata
Content: A batalla d'o Río de la Plata estió una batalla naval escaicita o 13 d'aviento de 1939 en o estuario d'o Río de la Plata, entre Archentina y Uruguai, en a cual luitoron d'una man l'acuirazau Admiral Graf Spee d'a Kriegsmarine (Tercer Reich) baixo o mando d'o Kapitän zur See Hans Langsdorff, y d'atra man 3 crucers d'a Royal Navy (Reino Uniu) baixo o mando d'o Commodore Henry Harwood. Istos 3 crucers yeran os HMS Exeter, HMS Ajax y HMNZS Achilles, iste zaguer con dotación y mando de Nueva Zelanda.

A batalla remató con toz os vaixiellos con danyos, y con l'acuirazau alemán refuchiau en Montevideo ta fer-ne-ie reparacions, rematando o suyo comandant, Hans Langsdorff, por ordenar l'auto-fundimiento d'o barco, en creyendo trobar-se dabant de fuerzas enemigas muit superiors.

Vinclos externos 

Batallas navals
Batallas d'Alemanya
Batallas de Nueva Zelanda
Batallas d'o Reino Uniu
Batallas de 1939